Diari Oficial de la Generalitat Valenciana


Sumari del DOGV 7920, del 18-11-2016 (2016/8601)

Informe ambiental i territorial estratègic de la modificació puntual de les normes urbanístiques de caràcter detallat del Pla General, articles 2.16, 2.24.13, 2.35.13 i 3.4 de les normes urbanístiques i la modificació dels articles 2.14 i 2.36 de les normes del PRI Centre Històric (Raval - Poble Nou).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8601


Data del document
:   21-09-2016

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * administració local
    * pla d'urbanisme

Informe ambiental i territorial estratègic de la modificació puntual de les normes urbanístiques de caràcter detallat del Pla General, articles 2.16, 2.24.13, 2.35.13 i 3.4 de les normes urbanístiques i la modificació dels articles 2.14 i 2.36 de les normes del PRI Centre Històric (Raval - Poble Nou). [2016/8601]  
De conformitat amb l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual de les normes urbanístiques de caràcter detallat del Pla General, articles 2.16, 2.24.13, 2.35.13 i 3.4 de les normes urbanístiques i la modificació dels articles 2.14 i 2.36 de les normes del pla de reforma interior (PRI) Centre Històric (Raval - Poble Nou), emés en sentit favorable per l'Ajuntament d'Ontinyent mitjançant el Decret d'Alcaldia de 21 de setembre de 2016, que literalment diu com segueix:  
  
Decret número 1503/2016  
Aprovació informe ambiental i territorial estratègic de la modificació puntual de les normes urbanístiques de caràcter detallat del Pla General, articles 2.16, 2.24.13, 2.35.13 i 3.4 de les normes urbanístiques i la modificació dels articles 2.14 i 2.36 de les normes del PRI Centre Històric (Raval - Poble Nou).  
Amb data 21 de setembre de 2016, s'ha emés un informe per l'enginyera municipal de medi ambiental i el TAG de medi ambient, en el sí de l'expedient d'avaluació ambiental i territorial estratègica per a escometre una modificació puntual de les normes urbanístiques de caràcter detallat del Pla General d'Ontinyent, articles 2.16, 2.24.13, 2.35.13 i 3.4 de les normes urbanístiques del Pla General d'Ontinyent i la modificació dels articles 2.14 i 2.36 de les normes del PRI del Centre Històric (Raval - Poble Nou), article 2.14 en el sentit següent:  
  
  
«Documentació presentada  
La documentació objecte del present informe està integrada pel document inicial estratègic per a la modificació puntual dels articles 2.16, 2.24.13, 2.35.13 i 3.4 (afegit mitjançant l'informe de 19 de setembre) de les normes urbanístiques del Pla General d'Ontinyent i la modificació dels articles 2.14 i 2.36 (afegit mitjançant l'informe de 19 de setembre) de les normes del PRI del Centre Històric (Raval - Poble Nou). La referida documentació és conforme amb el que estableix l'article 50 de la Llei d'Ordenació del Territori, Urbanisme i Paisatge (LOTUP).  
  
Planejament vigent  
El planejament municipal vigent és el Pla General d'Ontinyent, aprovat definitivament per la Resolució de 8 de març de 2007 per la directora general d'Ordenació del Territori, publicat en el Butlletí Oficial de la Província de València numero 85, d'11 d'abril de 2007. Este planejament va obtindre declaració d'impacte ambiental positiva amb condicionants el 28 de novembre de 2005.  
  
Objecte, àmbit i justificació  
L'objecte és la modificació de caràcter detallat de determinats articles de les normes urbanístiques del Pla General i de dos articles de les normes del PRI del Centre Històric (Raval - Poble Nou):  
  
1. Modificació de l'article 2.16 de les normes d'ordenació pormenoritzada del Pla General sobre condicions de localització i edificabilitat dels usos dotacionals públics.  
- Apartat 1: s'elimina la referència a la RAU perquè ja no està vigent. Es clarifica l'aplicació de l'article per als equipaments situats en zones d'ordenació en les quals els usos estan permesos.  
- Apartat 2.a: s'aclareix en què consisteix tenir l'edificabilitat de mode geomètric, i s'indica que és aquella definida mitjançant alineacions, el nombre de plantes, la profunditat edificable o altres paràmetres gràfics.  
- Apartat 2.b: s'elimina la referència a l'altura màxima. La regulació de les altures en aquest article està adaptada a les mesures pròpies dels edificis residencials de manera que, per a les plantes tipus, s'estableix una altura màxima de 3,2 metres, inclòs el forjat, cosa que es considera, al document inicial estratègic, xifra excessivament limitada per a molts programes dotacionals. Per això es pretén incrementar les altures de planta per a respondre a les necessitats funcionals dels equipaments públics. Per a les zones industrials i terciàries, s'estableix com a límit el nombre de plantes màximes de les zones industrials (quatre plantes), amb la finalitat d'homogeneïtzar el règim d'altures.  
  
- Apartat 2.c: no es modifica l'altura màxima del equipaments en sol urbanitzable residencial extensiu ni en sol no urbanitzable. Es flexibilitzen les condicions en el sol urbà i la resta de l'urbanitzable i es pot seguir les característiques del teixit adjacent o mantenir els paràmetres d'índex d'edificabilitat i superfície ocupable ja establertes. Així, en les parcel·les dotacionals immediates a les zones d'ordenació residencial densa, com Centre Històric o Eixample, encara que els equipaments no estén emplaçats en mitjaneres, també podran utilitzar volumetries similars a les edificacions adjacents amb la millora paisatgística en aquest zones.  
- S'afegeix l'apartat 2.d: es permet, per raons justificades en el programa funcional de les dotacions, superar l'altura de cornisa, sense incrementar l'edificabilitat ni el nombre màxim de plantes.  
- S'afegeix l'apartat 2.e: es considera com a rasant del carrer o de referència la de l'accés principal a l'edifici. La justificació d'aquest nou apartat es basa en la possible aplicació a edificis dotacionals de major mida que la tipologia residencial i amb la finalitat d'establir una única cota que permeta uniformitzar els nivells de sol de les plantes, generar recorreguts horitzontals continus i evitar descompondre les edificacions en trams escalonats de poca longitud.  
- S'afegeix apartat 2.f: no s'exigeix el retranqueig de l'edificació respecte a la alineació; en aquest cas s'ha de tractar l'espai exterior resultant amb característiques similars a les exigides per a la urbanització de l'espai públic adjacent. Es considera convenient, al document inicial estratègic, una certa flexibilitat als edificis d'equipaments públics a aquest respecte.  
- S'afegeix apartat 2.g: les plantes soterrànies podran albergar local de treball o d'activitat permanent sempre que estiguen vinculades al ús dotacional públic i complisquen la normativa sectorial aplicable. Pretén resoldre el problema ja plantejat d'autoritzar en edificis dotacionals activitats a les plantes soterrànies.  
Tots els aspectes plantejats per a la modificació, eren ja susceptibles de ser introduïts en l'ordenació aplicable a cada equipament, mitjançant un estudi de detall.  
2. Modificació de l'article 2.24 de les normes d'ordenació pormenoritzada del Pla General sobre paràmetres urbanístics relatius al volum i forma dels edificis.  
- Apartat 13. S'amplia l'ixent permès per a aquests rètols en planta baixa fins a un vol màxim d'un metre, que podrà ampliar-se fins a la volada de la planta primera quan eixe siga major. Així mateix s'estableix una norma de protecció de persones amb visibilitat disminuïda i s'obliga que els ixents situats per davall de dos metres d'alçada es prolonguen fins una distància de 30 cm del sòl a fi que puguen ser identificats pel tacte dels bastons guia. Aquesta modificació, que no afecta els rètols situats en les àrees històriques o en els edificis protegits, intenta donar resposta a les diverses peticions referides a les característiques dels rètols publicitaris que s'han produït durant el període de vigència del Pla General.  
3. Modificació de l'article 2.35 de les normes d'ordenació pormenoritzada del Pla General sobre paràmetres específics de l'edificació.  
  
- Apartat 6. Es permet les obres de rehabilitació general o ampliacions parcials de l'edificació, sempre que s'ajusten a les condicions de la zona d'ordenació, en les edificacions no ajustades al planejament per tenir dos plantes menys de les assenyales als plànols d'ordenació amb la intenció de permetre reutilitzar una part del patrimoni construït i respondre a les aspiracions expressades per diversos usuaris.  
  
4. Modificació de l'article 3.4, sobre conjunts d'interès arquitectònic. Amb la finalitat de millorar els valors arquitectònics del conjunt a les àrees històriques, es permet realitzar aquelles obres de reforma i rehabilitació parcial que suposen una millora d'integració paisatgística o una millor adaptació de l'edifici al planejament.  
5. Modificació de l'article 2.14 de les normes del PRI del Centre Històric (Raval - Poble Nou) en el mateix sentit que la modificació de l'article 2.16 de les normes del Pla General (l'article 2.14 era un trasllat íntegre de l'article 2.16 de les normes del Pla General).  
6. Modificació de l'article de l'article 2.36 de les normes del PRI del Centre Històric (Raval - Poble Nou) en el mateix sentit que la modificació de l'article 3.4 de les normes del Pla General (l'article 2.36 era un trasllat íntegre de l'article 2.16 de les normes del Pla General).  
  
La modificació proposada no afecta a cap altre aspecte del planejament vigent.  
  
Consultes realitzades  
Per part d'aquest ajuntament, el qual té la condició d'òrgan promotor i òrgan ambiental i territorial, de conformitat amb l'article 48.c.1 de la LOTUP, en afectar la proposta plantejada únicament l'ordenació detallada del sòl urbà, d'acord amb l'article 51.1 de la LOTUP, s'ha procedit a sotmetre la documentació indicada a consultes a les següents administracions públiques afectades i persones interessades, per un termini de 45 dies hàbils:  
  
Administració pública consultada Data consulta Data informe  
DG Ordenació del Territori, Urbanisme i Paisatge 27.07.2016 01.09.2016  
Conselleria de Sanitat Universal i Salut Pública 27.07.2016 05.08.2016  
Conselleria d'Educació, Investigació i Esport 27.07.2016 -  
  
  
L'informe emés per la Direcció General d'Ordenació del Territori, Urbanisme i Paisatge disposa que:  
?De conformitat amb el que establix l'article 44.2 de la LOTUP, correspon a aquesta conselleria informar els instruments de paisatge quan l'aprovació del pla siga estatal o autonòmica, i no li correspon informar els instruments de paisatge quant l'aprovació del pla siga municipal.  
1. Independentment de a qui correspon l'aprovació de l'instrument de plantejament i atés que s'ha sol·licitat un informe a aquest servici, per mitjà d'aquest informe es procedeix a determinar si, a la vista de la documentació aportada, l'actuació té o no incidència significativa en el paisatge, així com els criteris o condicionants a tindre en compte en matèria de paisatge.  
2. De conformitat amb els articles 6, 34, 35, 40 i 63 de la LOTUP, el paisatge ha d'integrar-se en la planificació territorial i urbanística, per mitjà de la incorporació en els seus plans i projectes de condicionants, criteris o instruments de paisatge, en funció de l'abast de les seues determinacions i del paisatge afectat.  
3. Vista la documentació i atés que l'objecte de modificació és múltiple, és necessari diferenciar entre les que no tenen cap incidència en el paisatge i aquelles que tenen algun grau d'incidència.  
Així doncs, cal afirmar que la modificació proposada no requereix l'elaboració d'instruments de paisatge. Sense perjuí d'això, la normativa urbanística municipal (art. 2.16) ha d'arreplegar la necessitat d'elaborar un estudi d'integració paisatgística, en aquells supòsits en què la implantació de dotacions supere l'altura màxima permeta i no respecte l'alineació existent.  
Considerant l'anteriorment establit, cal informar:  
  
Únic. Amb caràcter general la modificació proposada té incidència no significativa en el paisatge, a excepció de la referent a la supressió de l'altura màxima i a la no exigibilitat de la reculada de l'edificació respecte a l'alineació. Per això, es considera convenient introduir en la normativa la necessitat d'elaborar un estudi d'integració paisatgística en aquells supòsits en què la implantació de dotacions superara l'altura màxima permesa i no respecte l'alineació existent?.  
  
L'informe emés per la Conselleria de Sanitat Universal i Salut Pública disposa que:  
?Aquesta modificació puntual de les normes urbanístiques de caràcter detallat del Pla General es redacta a fi d'adaptar el contingut dels articles 2.16, 2.24 i 2.35, una vegada constatats certs problemes derivats de l'ordenació vigent en el període de 10 anys des de l'aprovació del pla, referits a les condicions d'edificació dels equipaments públics (art. 2.16), a la regulació dels rètols publicitaris (apartat 13 de l'article 2.24), i a l'altura mínima permesa en la zona d'Eixample (apartat 6 de l'article 2.35), sense afectar un altre tipus de continguts del planejament municipal.  
Conseqüentment es modifica de la mateixa manera l'article 2.14 de les Normes d'ordenació detallada del Pla de Reforma Interior Centre Històric (Raval - Poble Nou) la redacció del qual va traslladar a aquest àmbit el contingut íntegre de l'article 2.16 del Pla General. D'aquesta manera totes les referències fetes en el present document a l'article 2.16 de les Normes del Pla General inclouen la seua aplicació directa, inclús sense citar-ho, a l'article 2.14 de les Normes del Pla de Reforma Interior.  
Considerem, per tant, que en la present modificació promoguda per l'Ajuntament, no s'observen efectes rellevants directament relacionats amb la salut humana, sempre que es desenrotlle d'acord amb la documentació presentada?.  
  
Justificació per a l'aplicació del procediment simplificat d'avaluació ambiental i territorial estratègica  
La modificació puntual dels articles 2.16, 2.24.13, 2.35.13 i 3.4 de les normes urbanístiques del Pla General d'Ontinyent i la modificació dels articles 2.14 i 2.36 de les normes del PRI del Centre Històric (Raval - Poble Nou) no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no és susceptible de generar problemes ambientals diferents dels ja previstos pel Pla General; no afecta elements del patrimoni natural o cultural; no té incidència en el model territorial vigent i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció. Per tant, d'acord amb els criteris de l'annex VIII de la LOTUP, es pot determinar que la modificació del planejament proposada pot sotmetre's al procediment d'avaluació ambiental i territorial estratègica simplificat.  
  
  
Identificació i valoració de possibles efectes adversos sobre el medi ambient  
Tenint en compte les característiques de la modificació plantejada no es preveu un increment significatiu en el consum de recursos o generació de residus respecte al Pla General vigent; l'àmbit d'aplicació no inclou cap espai protegit i no suposa afectació sobre cap element del patrimoni natural o cultural; no suposa augment d'emissions, empitjorament dels nivells de contaminació o canvis sobre els factors que afectarien el canvi climàtic. L'únic element que podria veure's afectat, com indiquen en l'informe de la Direcció General d'Ordenació del Territori, Urbanisme i Paisatge, és el paisatge de la zona urbana.  
  
En definitiva, la modificació puntual dels articles 2.16, 2.24.13, 2.35.13 i 3.4 de les normes urbanístiques del Pla General d'Ontinyent i la modificació dels articles 2.14 i 2.36 de les normes del PRI del Centre Històric (Raval - Poble Nou) no presenta efectes significatius sobre el medi ambient.  
  
Consideracions jurídiques  
L'avaluació ambiental estratègica és l'instrument de prevenció, establert en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Òrgan competent  
Segons disposa l'article 48.c de la LOTUP, en la modificació operada per la Llei 10/2015, de 29 de desembre, de Mesures Fiscals, de Gestió Administrativa i Financera i d'Organització de la Generalitat, «L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjuí de l'assistència i cooperació de les diputacions provincials d'acord amb la legislació de règim local, en els següents casos», per la qual cosa resulta aplicable al present supòsit l'apartat 1, referit als instruments de planejament urbanístic que afecten únicament l'ordenació detallada del sòl urbà definida en la present llei. Ja que no es concreta quin òrgan municipal és el competent per a realitzar l'avaluació ambiental i territorial estratègica en el si de l'Ajuntament, resulta aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual la dita competència li correspondria a l'alcalde president.  
  
  
Conclusions  
Analitzada la proposta de modificació puntual dels articles 2.16, 2.24.13, 2.35.13 i 3.4 de les normes urbanístiques del Pla General d'Ontinyent i la modificació dels articles 2.14 i 2.36 de les normes del PRI del Centre Històric (Raval - Poble Nou), i d'acord tot l'exposat, considerem procedent emetre l'informe ambiental i territorial estratègic favorable en el procediment simplificat d'avaluació ambiental i territorial estratègica per no tenir efectes significatius sobre el medi ambient, sempre que es complisquen els condicionants següents:  
  
· Introduir en la normativa la necessitat d'elaborar un estudi d'integració paisatgística en aquells supòsits en els quals la implantació de dotacions supere l'alçada màxima permesa i no respectara l'alineació existent».  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual de les condicions de volum en zona industrial aïllada del Pla General d'Ordenació Urbana (PGOU) d'Ontinyent en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
De conformitat amb allò que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de les normes urbanístiques de caràcter detallat del Pla General, articles 2.16, 2.24.13, 2.35.13 i 3.4 de les normes urbanístiques i la modificació dels articles 2.14 i 2.36 de les normes del PRI Centre Històric (Raval - Poble Nou).  
  
Segon  
Continuar la tramitació de la modificació puntual del pla general d'acord amb la seua normativa específica.  
  
Tercer  
Publicar el present informe en el Diari Oficial de la Generalitat Valenciana, d'acord amb el que disposa l'article 51.7 de la LOTUP.  
  
Ontinyent, 21 de setembre de 2016.- L'alcalde: Jorge Rodríguez Gramage.